Bio Bijaus regionas

Bio Bijaus regionas (isp. VIII Región del Biobío) – regionas centrinėje Čilės dalyje. Ribojasi su Araukanijos regionu pietuose, su Njublės regionu šiaurėje ir Argentina (Mendosos provincija, Neukeno provincija) rytuose. Iš vakarų skalauja Ramusis vandenynas. Administracinis centras – Konsepsjonas. Geografija Centrinę regiono dalį užima Vidurio Čilės slėnis. Vandenyno pakrantėje plyti aukštumos, o rytuose iškilę Andų kalnai. Regione Andų viršukalnės iškyla virš 3,5 km aukščio, stūkso keli ugnikalniai (Antukas, Kaljakis, Kopahuė). Kalnuose yra nedidelių ežerų, o jų pašlaitėje įrengtas didžiausias Čilėje Lachos tvenkinys. Svarbiausios upės yra Itata ir Bio Bijus. Administracinis skirstymas Regonas padalintas į 3 provincijas: Arauko provincija (Lebu) Bio Bijaus provincija (Los Anchelesas) Konsepsjono provincija (Konsepsjonas) Buvusi Njublės provincija 2018 m. priskirta naujam Njublės regionui. Šaltiniai